BASES DE LA XII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UACURS 2021/2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6227)
  + [Valencià](/va/acuerdo/6227)






Selector de idioma

Leer

* [Español](/es/acuerdo/6227)
* [Valencià](/va/acuerdo/6227)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA XII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UACURS 2021/2022[Butlletí Oficial Universitat d'Alacant](/ca/Publicacion)
======================================================================================================================================================================

Secretaria General

Butlletí Oficial Universitat d'Alacant





BASES DE LA XII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UACURS 2021/2022

Data d'aprovació
:   19/02/2021

Data de publicació
:   19/02/2021

Òrgan competent
:   Vicerectora de Relacions Internacionals i Cooperació per al Desenvolupament

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6227.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6227)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6227)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA XII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UACURS 2021/2022&url=https://www.boua.ua.es/va/acuerdo/6227)

**Títol:** BASES DE LA XII CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UACURS 2021/2022

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació per al Desenvolupament

**Data d'aprovació:** divendres, 19 de febrer de 2021

BASES DE LA XII CONVOCATÒRIA BANC SANTANDER - UA DE BEQUES PER A CURSAR MÀSTERS OFICIALS EN LA UA

CURS 2021/2022

PREÀMBUL.

La Universitat d'Alacant, en el marc de la Cooperació Universitària, impulsa polítiques actives que potencien el desenvolupament dels pobles més desfavorits i el desenvolupament humà sostenible. El Pla Estratègic de la UA, en el seu eix d'internacionalització, defineix la Cooperació Universitària al Desenvolupament com una de les eines de què disposa la Universitat d'Alacant per a contribuir a impulsar els processos de desenvolupament sostenible i el progrés social, cultural i institucional dels països menys afavorits; promoure el seu desenvolupament endogen, l'absència del qual és la causa principal de la pobresa i potenciar el respecte dels drets humans i l'enfortiment de les institucions.

La irrupció del nou escenari que ens plantegen els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unides en el marc de l'Agenda 2030 -, convida a les universitats públiques, com a agents de canvi social, a reflexionar sobre el paper que hem de jugar enfront d'aquest nou repte. L'Agenda 2030 per al desenvolupament gira entorn de cinc eixos centrals: Planeta, Persones, Prosperitat, Pau i Aliances, està integrada per 17 Objectius i 169 metes, i representa una proposta comprensiva i ambiciosa que s'ha definit des del seu origen com a universal, emplaçant tots i cadascun dels països, els seus governs i les seues societats, a una acció transformadora de gran importància. Aquest marc d'actuació suposa, tal com estableix la nova Llei 18/2017, de 14 de desembre, de la General itat, de Cooperació i Desenvolupament Sostenible, el pas d'una acció amb una escassa gestió del coneixement a una altra en què el coneixement siga essencial per a millorar la qualitat de les actuacions i per a donar-los contingut. També implica un canvi de l'estratègia geogràfica tradicional, a una altra basada en els principis de diferenciació i concentració territorial entorn dels cinc eixos esmentats, que han d'inspirar la nostra política de cooperació.

Per tot això, la Universitat d'Alacant publica la present convocatòria de beques, dirigida al personal docent o investigador d'universitats de Llatinoamèrica que desitgen cursar màsters oficials presencials en la UA.

1. Objecte.

1.1. Finançar en concepte de subvenció, 9 beques dirigides al personal docent o investigador originari d'universitats d'algun dels països establits en l'apartat 1.2, que desitgen cursar qualsevol màster oficial de caràcter presencial en la Universitat d'Alacant i que complisquen els requisits establits en l'article cinquè de les presents bases.

1.2. Tenen prioritat les persones originàries de països de l'àrea d'Amèrica Llatina i Carib inclosos en el IV Pla Director de la Cooperació Valenciana , 2017-2020 i que són els següents: El Carib (Cuba, Haití i República Dominicana), Amèrica Central (El Salvador, Guatemala, Hondures i Nicaragua), Amèrica del Sud (Bolívia, Colòmbia, Equador, Paraguai i Perú).

A més dels citats, també podrà concórrer a aquesta convocatòria el personal docent o investigador originari de països d'Amèrica Llatina amb els quals la UA es troba històricament i culturalment compromesa: Argentina, Brasil, Xile, Costa Rica, Mèxic, Panamà, Veneçuela i Uruguai.

2. Marc pressupostari i legal.

2.1. Els crèdits destinats a la present convocatòria s'executaran amb càrrec al pressupost del Vicerectorat de Relacions Internacionals i Cooperació per al Desenvolupament de la UA per a l'exercici 2021. Clau orgànica: 5160 4B 0001.

2.2. La dotació màxima a assignar és de cent mil euros (100.000 €) i està supeditada a la disponibilitat de liquiditat de la UA.

2.3. La subvenció assignada s'ajustarà a allò que disposa la Llei 38/2003, de 17 de novembre, General de Subvencions i el seu Reglament de desenvolupament, aprovat per Reial Decret 887/2006, de 21 de juliol i a les regulacions, requisits i termes establits per les normes de funcionament intern de la UA, a més d’allò que aquesta convocatòria establisca.

2.4. Aquesta convocatòria compta amb finançament del Banc de Santander, en el marc del conveni signat amb la Universitat d'Alacant el 12 novembre de 2020.

3. La Comissió de Selecció.

3.1. Té com a competència avaluar les sol·licituds presentades i establir l'ordre de prelació dels candidats i candidates participants. La llista definitiva estarà condicionada al compliment dels requisits acadèmics d'accés del màster sol·licitat.

3.2. Estarà composta per la vicerectora de Relacions Internacionals i Cooperació per al Desenvolupament, que actuarà com a presidenta. Actuaran com a vocals, el vicerector d'Investigació, i el vicerector d'Estudis, Qualitat i Llengües, o persona en qui deleguen; la directora del Centre de Formació Contínua (Contínua) i el director del Secretariat de Cooperació per al Desenvolupament, o persona en qui deleguen i la directora del Servei de Relacions Internacionals. El subdirector de Cooperació Universitària al Desenvolupament actuarà com a secretari, i podrà també tenir personal assessor extern en cas que siga necessari.

4. Procés de selecció i criteris d'avaluació.

La Comissió de Selecció avaluarà les sol·licituds presentades, tenint en compte els següents criteris:

Primer. Per ser la persona candidata originària d'algun país inclòs en el IV Pla Director de la Cooperació Valenciana (2 punts).

Segon. Per tenir un contracte de caràcter indefinit en la seua universitat d'origen (2 punts).

Tercer. Segons nota mitjana ponderada de l'expedient acadèmic de la titulació oficial d'accés al màster (màxim 4 punts).

Matrícula d'honor: 4 punts.  
Excel·lent: 3 punts.  
Notable: 2 punts.  
Aprovat: 0,5 punts.

Quart. Coherència entre el perfil curricular de la persona aspirant i el màster seleccionat (màxim 2 punts).

5. Requisits dels candidats i candidates.

5.1. Ser docent o investigador en una universitat d'algun dels països citats en l'apartat 1.2 de les presents bases.

5.2. Reunir els requisits acadèmics que possibiliten l'accés als estudis de màster oficial, previstos en la [normativa](https://web.ua.es/va/continua/preguntes-frequents.html)

de la Universitat d'Alacant.

5.3. No tenir la nacionalitat espanyola ni permís de residència a Espanya. Podran sol·licitar la beca els qui disposen del permís d'estada per estudis.

5.4. No haver-se beneficiat amb anterioritat de cap altre programa de beques per a cursar estudis de màster a Espanya.

5.5. Disposar i indicar una adreça de correu electrònic permanent a l'efecte de notificacions.

5.6. Posseir la titulació exigida abans que finalitze el termini de presentació de sol·licituds.

6. Resolució del procediment.

6.1. La Comissió de Selecció, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

6.2. Transcorregut el termini màxim per a resoldre sense que s'haja produït resolució expressa, les persones interessades entendran desestimades les seues pretensions per silenci administratiu.

7. Formalització de sol·licituds, termini de presentació i documentació a presentar.

7.1. La persona sol·licitant haurà d'emplenar el formulari previst a aquest efecte, disponible en la pàgina web:

<https://sri.ua.es/va/cooperacion/ayudasbs/beques-banc-santander-ua.html>

i remetre’l en línia en el termini establit.

Amb anterioritat a l'enviament del formulari, haurà d'haver-se preinscrit en el màster o màsters seleccionats a través del següent enllaç: <https://web.ua.es/va/continua/preinscripcio.html>.

Junt amb el formulari de sol·licitud s'adjuntaran en pdf els documents següents:

a) Còpia del títol acadèmic.

b) Curriculum vitae.

c) Còpia del passaport o document d'identitat del seu país.

d) Certificat del Servei de Personal o Recursos Humans de la universitat de procedència, que acredite la seua vinculació amb aquesta i indique si el contracte és de caràcter permanent o temporal, així com a temps complet o parcial.

e) Expedient acadèmic del títol d'accés al màster.

f) Justificant de preinscripció en el màster o màsters seleccionats.

g) Declaració d'Equivalència de Nota Mitjana dels estudis que hagen cursat per a accedir al màster. És un procediment que facilita el Ministeri de Ciència, Innovació i Universitats d'Espanya a través de la Seu Electrònica del Ministeri d'Educació i Formació Professional, perquè cada interessada o interessat genere la seua pròpia declaració. Tramitació:

<http://www.educacionyfp.gob.es/ca/servicios-al-ciudadano/catalogo/gestion-titulos/estudios-universitarios/titulos-extranjeros/equivalencia-notas-medias.html>

7.2. Es podran presentar sol·licituds des del 22 de febrer de 2021, fins a les 24 hores (fus horari espanyol) del 16 d’abril de 2021, tots dos inclusivament.

8. Condicions generals de la dotació de la beca.

8.1. Conceptes inclosos:

1. Exempció de les taxes acadèmiques per a cursar el màster oficial assignat. No s'inclouen les taxes administratives, a excepció de la taxa corresponent a l'estudi d'equivalència de títols estrangers per a accés al màster.

2. Assignació mensual de huit-cents cinquanta euros (850 €) durant el període de vigència del màster. Com a màxim, des d'octubre de 2021 a juliol de 2022, tots dos inclusivament.

3. Allotjament, si escau, durant el primer mes d'estada en la residència que determine la Universitat d'Alacant. En aquest supòsit, el cost es minorarà de l'import de la beca.

4. Assegurança mèdica de salut, accident i repatriació en cas de mort o malaltia molt greu, amb la companyia d'assegurances que establisca la Universitat d'Alacant.

8.2. La beca tindrà una durada màxima d'un curs acadèmic, llevat que la Comissió de Selecció determine, de forma excepcional i amb l’informe previ favorable del VRICD, la possibilitat d'ampliar-la per un segon curs acadèmic.

9. Notificació.

Les notificacions dels actes relacionats amb aquesta convocatòria es publicaran en la pàgina web del Servei de Relacions Internacionals, Subdirecció de Cooperació, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques. (BOE 2/10/2015).

<https://sri.ua.es/va/cooperacion/ayudasbs/beques-banc-santander-ua.html>

10. Obligacions de les persones perceptores de la beca.

Estan obligades a:

1. Comunicar l'acceptació expressa de la beca per correu electrònic a la Subdirecció de Cooperació Universitària al Desenvolupament de la Universitat d'Alacant ([j.yffpq@ct.fp](mailto:y.gqxvd@cb.xw)),

en el termini de 7 dies hàbils, a partir de l'endemà de la publicació de la resolució de concessió de la beca en la pàgina web de la Subdirecció de Cooperació Universitària al Desenvolupament.  
2. Residir en el lloc on faça els estudis i no absentar-se d’aquest lloc sense la prèvia comunicació raonada per motius de força major, a la Subdirecció de Cooperació Universitària al Desenvolupament. La Universitat d'Alacant, a través del Vicerectorat de Relacions Internacionals i Cooperació per al Desenvolupament, podrà resoldre, en cas d'incompliment, la reducció, revocació o reintegrament de l'ajuda econòmica.  
3. Obrir un compte en el Banc de Santander als efectes de rebre l'import de la beca.  
4. La concessió de la beca queda supeditada a l'admissió definitiva, com a estudiant del màster sol·licitat, pel centre corresponent.

11. Justificació dels fons per part de les persones beneficiàries.

En aplicació de la Llei General de Subvencions, la justificació dels fons assignats a través d'aquesta convocatòria serà prèvia a la concessió de les ajudes. Aquesta justificació correspon acreditar-la a les persones beneficiàries, mitjançant la presentació dels documents exigits en les bases de la convocatòria.

12. Protecció de dades de caràcter personal.

De conformitat amb allò que disposa el Reglament General de Protecció de Dades -Reglament (UE) 2016/679, de 27 d'abril i altra normativa que resulte d'aplicació, l'informem que les dades personals aportades en la seua sol·licitud així com aquells continguts en la documentació que l'acompanye, seran objecte de tractament per la Universitat d'Alacant, amb seu en Carretera Sant Vicent del Raspeig, s/n - 03884, Sant Vicent del Raspeig - Alacant. La Gerència de la UA [Joovlcyr@fa.js](mailto:Epydtfdr@wq.nw)

és l'òrgan encarregat de la gestió de les seues dades o, en el seu cas, la delegada de protecció de dades [smv@qk.dx](mailto:vjd@gd.ne)

de la UA.

La finalitat de l'ús de les dades personals aportades serà la de gestionar la seua sol·licitud i valorar l'activitat a l'efecte de la resolució sobre la concessió de les ajudes sol·licitades. En el cas de proporcionar dades de caràcter personal d'altres persones, com poden ser la resta dels participants, haurà d'informar els titulars d'aquestes d’allò que s'estableix en aquesta clàusula, així com obtindre el seu consentiment.

Els drets d'accés, rectificació, cancel·lació i oposició al tractament de les seues dades es podran exercitar davant el Gerent de la Universitat, presentada en les oficines de registre de la Universitat identificades en <https://sar.ua.es/va/registro/registre-general.html>

o telemàticament en el Registre electrònic de la UA situat en la Seu electrònica de la Universitat accessible en <https://seuelectronica.ua.es/va/index.html>.

13. Recursos.

Contra la convocatòria i els actes administratius que deriven d’aquesta, podrà interposar-se recurs d'alçada, previst en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes a partir de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre’l.

Alacant, 19 de febrer de 2021

Rosa María Martínez Espinosa

Vicerectora de Relacions Internacionals i Cooperació per al Desenvolupament

Universitat d'Alacant





[Carretera Sant Vicent del Raspeig s/n  
03159 Sant Vicent del Raspeig - Alacant  
 Tel. 38 026 3927 - Fax 94 419 2282](https://www.google.es/maps/@27.981123,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12533&trk=tyah&trkInfo=tarId%8F7664226599042%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)